এ বিষয়ে সাইফুলের বড় ভাই সৈয়দ আলম বলেন, ‘১৭ এপ্রিল রাত ৯টায় পুরাণ পাড়া জামে মসজিদের সামনে থেকে একদল ইয়াবা ব্যবসায়ী সাইফুলকে অপহরণ করে। অপহরণের পর তাকে চট্টগ্রামের লোহাগড়ায় নিয়ে আটকে রাখা হয়। এ ঘটনায় ২৪ এপ্রিল টেকনাফ থানায় একটি সাধারন ডায়রি করা হয়েছে। কিন্তু তারপরও অপহরণকারীদের বসতবাড়ি ও নানা জায়গায় যোগাযোগ করেও তাদের এবং আমার ভাইয়ের সন্ধান মিলেনি। এ কারণে ৩০ এপ্রিল টেকনাফ থানায় টেকনাফ ও লোহাগাড়ার ৮ ইয়াবা ব্যবসায়ীর নাম উল্লেখ করে একটি অপহরণ মামলা দায়ের করি।’